Държавен вестник, бр. 4, 2018 г., стр. 43

БРОЙ  4	
Д Ъ Р Ж А В Е Н  В Е С Т Н И К 	
СТР.  43  
Подаването на ГОД с ПИК следва да е при-
ключило преди подаване по електронен път или 
на хартиен носител (за лицата по раздел I, подраз­
дел А, т. 1) на годишната данъчна декларация. 
Отчетът се счита за подаден при преминаването 
му в статус „Успешно обработен“. В годишната 
данъчна декларация задължително се отбеляз-
ва уникалният идентификатор (входящ номер) 
на успешно обработения отчет в ИС „Бизнес 
статистика“. При приемането на декларацията 
се извършва контрол за наличието и статуса на 
въведения отчет по посочения уникален иден-
тификатор.
2.3. На хартиен носител:
Хартиени формуляри на ГОД се подават един-
ствено с годишната данъчна декларация на хар-
тиен носител (за лицата по раздел I, подраздел А, 
т. 1) в съответните териториални структури на 
НАП, по пощата с известие за доставка (обратна 
разписка) или в пощенската станция.
Приетата на хартиен носител годишна данъчна 
декларация получава уникален входящ номер, 
който задължително се записва като входящ 
номер и на ГОД.
Б. Специфични разпоредби, прилагани за 
различните групи лица:
1. За банките:
Лицата по раздел I, подраздел А, т. 10 подават 
частта от ГОД, представляваща статистически 
справки, съгласно приложение № 9 по реда на 
раздел ІІ, подраздел А, т. 2.1 от настоящата 
заповед.
Годишният финансов отчет, изготвен съглас-
но ЗСч и МСС, се подава заедно с годишната 
данъчна декларация.
2. За лицата, които подлежат на консолидиране 
съгласно глава трета, раздел ІV от ЗСч:
Лицата по раздел I, подраздел А, т. 2, 5, 6 и 7, 
които подлежат на консолидиране, подават КГОД 
съгласно съответното приложение (от № 12 до 
№ 15) по реда на раздел ІІ, подраздел А, т. 2.1 
от настоящата заповед. Подаването на КГОД е 
възможно само след наличие на ГОД със статус 
„Успешно обработен“ в ИС „Бизнес статистика“.
3. За лицата, които нямат задължение за пода-
ване на годишна данъчна декларация за 2017 г., но 
са длъжни да представят ГОД за 2017 г., съгласно 
чл. 20, ал. 5 във връзка с ал. 1 и 4 ЗСт подават 
ГОД единствено в информационната система на 
НСИ или в съответната териториална структура 
на НСИ на хартиен носител.
4. Лицата по раздел I, подраздел А, точки 
от 1 до 4, които са осъществявали дейност, но 
приходите и/или разходите за дейността са под 
500 лв., подават декларация съгласно приложе-
ние № 11 в информационната система на НСИ 
или заедно с годишната данъчна декларация (за 
лицата по раздел I, подраздел А, т. 1) на хартиен 
носител в съответните териториални структури на 
НАП, по пощата с известие за доставка (обратна 
разписка) или в пощенската станция.
Приетата на хартиен носител годишна данъчна 
декларация получава уникален входящ номер, 
който задължително се записва като входящ 
номер и на декларацията (приложение № 11).
5. Лицата, които не са осъществявали дейност 
по смисъла на ЗСч, могат да подадат декларация 
(приложение № 11) в информационната система 
на НСИ или в съответната териториална струк-
тура на НСИ на хартиен носител.
В. Допълнителни разпоредби:
1. След изтичане на законоустановените 
срокове за подаване на годишни данъчни де-
кларации по ЗКПО/ЗДДФЛ и на ГОД за 2017 г. 
лицата по раздел I, подраздел А имат възмож-
ност еднократно в срок до 1.10.2018 г. да подадат 
нова ГДД съгласно чл. 92 ЗКПО/чл. 50 ЗДДФЛ 
на основание чл. 75, ал. 3 ЗКПО/чл. 53, ал. 2 
ЗДДФЛ и да коригират данните в ГОД по един 
от следните начини:
1.1. По електронен път чрез подаване на 
коригиращ ГОД в ИС „Бизнес статистика“ по 
реда на раздел ІІ, подраздел А, т. 2.1 и 2.2 от 
настоящата заповед преди подаване по електро-
нен път на коригираща ГДД.
1.2. На хартиен носител (за лицата по раздел I, 
подраздел А, т. 1) чрез подаване на коригираща 
ГДД и коригиращ ГОД по реда на раздел ІІ, 
подраздел А, т. 2.3 от настоящата заповед.
2. В случаите, когато не се налага подаване на 
нова ГДД по реда на чл. 75, ал. 3 ЗКПО/чл. 53, 
ал. 2 ЗДДФЛ, а се коригират само данните в 
ГОД, се подава еднократно в срок до 1.10.2018 г. 
коригиращ ГОД за 2017 г. по електронен път в 
ИС „Бизнес статистика“ или на хартиен носител 
със заявление за корекции в ЦУ на НСИ.
Заповедта влиза в сила от 1.01.2018 г. и е със 
срок на действие до 31.12.2018 г.
Заповедта се обнародва в „Държавен вестник“ 
в съответствие с чл. 20, ал. 5 ЗСт.
Заповедта се публикува на официалните 
интернет страници на НАП и НСИ.
Контрола по изпълнение на заповедта въз-
лагаме на ресорния заместник изпълнителен 
директор на НАП, както и на ресорния замест-
ник-председател на НСИ и главния секретар 
на НСИ.
Председател на НСИ: 
С. Цветарски
Изпълнителен директор на НАП: 
Г. Димитрова